Afgørelse truffet af Det Blandede EØS-udvalg

nr. 78/2002

af 25. juni 2002

om ændring af bilag I (dyre- og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde, ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse nr. 149/2001 truffet af Det Blandede EØS-udvalg den 11. december 2001(1).

(2) Rådets beslutning 2001/4/EF af 19. december 2000 om ændring af beslutning 95/408/EF om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(2), skal indarbejdes i aftalen.

(3) Kommissionens beslutning 2001/7/EF af 19. december 2000 om ændring af kapitel 14 i bilag I til Rådets direktiv 92/118/EØF om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF og, for så vidt angår patogener, i direktiv 90/425/EØF(3) skal indarbejdes i aftalen.

(4) Kommissionens beslutning 2001/182/EF af 8. marts 2001 om ophævelse af beslutning 93/351/EØF om analysemetoder, prøvetagningsplaner og niveauer, der skal overholdes for kviksølv i fiskerivarer(4), berigtiget i EFT L 305 af 22.11.2001, s. 35, skal indarbejdes i aftalen.

(5) Denne afgørelse finder ikke anvendelse på Liechtenstein -

TRUFFET FØLGENDE AFGØRELSE:

Artikel 1

Kapitel I i bilag I til aftalen ændres således:

1) Følgende led indsættes i del 5.1 i punkt 7 (Rådets direktiv 92/118/EØF) og del 8.1 i punkt 16 (Rådets direktiv 92/118/EØF):

"- 32001 D 0007: Kommissionens beslutning 2001/7/EF af 19. december 2000 (EFT L 2 af 5.1.2001, s. 27)."

2) I del 6.2 indsættes følgende efter punkt 40 (Kommissionens beslutning 2001/471/EF):

"41. 32001 D 0182: Kommissionens beslutning 2001/182/EF af 8. marts 2001 om ophævelse af beslutning 93/351/EØF om analysemetoder, prøvetagningsplaner og niveauer, der skal overholdes for kviksølv i fiskerivarer (EFT L 77 af 16.3.2001, s. 22), berigtiget i EFT L 305 af 22.11.2001, s. 35.

Denne retsakt finder også anvendelse på Island."

3) I del 6.2 udgår teksten til punkt 16 (Kommissionens beslutning 93/351/EØF).

4) I del 8.1 indsættes følgende led i punkt 18 (Rådets beslutning 95/408/EF):

"- 32001 D 0004: Rådets beslutning 2001/4/EF af 19. december 2000 (EFT L 2 af 5.1.2001, s. 21)."

Artikel 2

Teksterne til beslutning 2001/4/EF, 2001/7/EF og 2001/182/EF, berigtiget i EFT L 305 af 22.11.2001, s. 35, på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den 26. juni 2002, forudsat at det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(5).

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den 25. juni 2002.

På Det Blandede EØS-udvalgs vegne

P. Westerlund

Formand

(1) EFT L 65 af 7.3.2002, s. 20.

(2) EFT L 2 af 5.1.2001, s. 21.

(3) EFT L 2 af 5.1.2001, s. 27.

(4) EFT L 77 af 16.3.2001, s. 22.

(5) Ingen forfatningsmæssige krav angivet.